CELEX: 62017TN0152
Language: lt
Date: 2017-03-06 00:00:00
Title: Byla T-152/17: 2017 m. kovo 6 d. pareikštas ieškinys byloje Sumner/Komisija

8.5.2017   
            
            
               LT
            
            
               Europos Sąjungos oficialusis leidinys
            
            
               C 144/53
            
         2017 m. kovo 6 d. pareikštas ieškinys byloje Sumner/Komisija
   
   (Byla T-152/17)
   (2017/C 144/72)
   Proceso kalba: anglų
   
      Šalys
   
   
      Ieškovas: Loreto Sumner (Leikslipas, Airija), atstovaujamas advokato J. MacGuill
   
      Atsakovė: Europos Komisija
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2017 m. sausio 10 d. generalinio sekretoriaus, veikusio Komisijos vardu, sprendimą, apie kurį pranešta 2017 m. sausio 17 d., atsisakyti leisti ieškovui susipažinti su bet kokiomis pastabomis, kurias pateikė vykstančios pažeidimo tyrimo procedūros, susijusios su tariamu Airijos atliktu Darbo laiko direktyvos pažeidimu, šalys.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi penkiais pagrindais.
   
               1.
            
            
               Pirmasis ieškinio pagrindas grindžiamas tuo, kad nebuvo konkrečiai įvertintas prašymas leisti susipažinti su dokumentais pagal Reglamentą 1049/2001.
            
         
               2.
            
            
               Antrasis ieškinio pagrindas grindžiamas tuo, kad neteisėtai remtasi bendrąja prezumpcija ir taip pažeisti nurodytoje jurisprudencijoje nustatyti principai.
            
         
               3.
            
            
               Trečiasis ieškinio pagrindas grindžiamas tuo, kad nebuvo atliktas konkretus ir veiksmingas rizikos tyrimas dėl kiekvieno atitinkamo dokumento ir taip pažeista nurodyta jurisprudencija.
            
         
               4.
            
            
               Ketvirtasis ieškinio pagrindas grindžiamas tuo, kad nebuvo atliktas konkretus ir veiksmingas tyrimas dėl galimybės iš dalies susipažinti su dokumentais ir taip pažeista nurodyta jurisprudencija.
            
         
               5.
            
            
               Penktasis ieškinio pagrindas grindžiamas akivaizdžia vertinimo klaida dėl viršesnio viešojo intereso buvimo pažeidžiant nurodytoje jurisprudencijoje nustatytus principus.